open-index/open-wikipedia-markdown huggingface dataset:
Фабіян Пясэцкі

**Фа́біян Пясэ́цкі** (;  4 траўня 1995 году) — польскі футбаліст, нападнік клюбу ЛКС.

## Кар’ера
Гулец прайшоў празь вялікую колькасьць футбольных школаў і акадэміяй. Апошняй зь якіх была акадэмія забжаўскага «Гурніка». Дэбютаваў у прафэсійным футболе 2013 году ў складзе катавіцкага клюбу «Розвуй», згуляўшы матчы Другой лігі супраць апольскай «Одры». Ужо ў наступным сэзоне вярнуўся з арэнды ў «Гурнік», але там амаль не гуляў. Пясэцкі вярнуўся ў Другую лігу, але толькі на сэзон, абараняючы колеры замбраўскай «Алімпіі». Дзякуючы выдатным выступаў, нападнік быў заўважаны першалігавай «Медзьдзю». Поруч з клюбаў атрымаў падвышэньне ў Экстраклясу. Дэбютаваў у найвышэйшым дывізіёне 20 ліпеня 2018 году ў матчы супраць шчэцінскай «Погані», зьявіўшыся ў сярэдзіне другога тайму. Першым голам у эліце адзначыўся ў браму «Пяста» 5 кастрычніка таго ж году. Паводле вынікаў сэзону дружына Пясэцкага страціла месца ў Экстраклясе.

У 2019 годзе нападнік далучыўся да сасноўскага «Заглембя». А наступны сэзон стаў для яго прарыўным. Зь дзевятнаццацьцю галамі Пясэцкі стаў найлепшым бамбардзірам Першай лігі, чым зацікавіў клюбы Экстраклясы. У 2020 годзе прыяднаўся да «Сьлёнску». Паўтарыць посьпехі ў новым клюбе ня здолеў, таму ў 2021 годзе быў аддадзены ў арэнды мелецкай «Сталі». У арэндзе зноў выкрыў свае таленты, у выніку чаго быў набыты клюбам «Ракаў» за 200 тысячаў эўра. У сэзоне 2022—2023 гадоў здабыў залатыя мэдалі айчыннага першынства, а сам нападнік адзначыўся ў чэмпіянаце шасьцю галамі. 2 лютага 2024 году ўзмацніў шыхты «Пяста», склаўшы працоўную дамову да канца сьнежня 2026 году. Улетку 2025 году далучыўся да клюбу ЛКС.

## Дасягненьні
**«Ракаў»**:
* Чэмпіён Польшчы: 2023

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Барташ Мрозэк

**Ба́рташ Мрозэк** (;  23 лютага 2000 году) — польскі футбаліст, брамнік клюбу «Лех».

## Кар’ера
Выхаванец клюбу «Палёніі» з Лазіска Гурнэ, акрамя таго гуляў у юнацкім камандах «Розвую» і ГКС Тыхы. У 2014 годзе далучыўся да акадэміі познанскага «Леху», дзе гуляў у камандзе да 19 гадоў і рэзэрвовай камандзе. Ягоны талент заўважылі скаўты «Манчэстэр Юнайтэд», якія запрасілі юнака да сябе ў пачатку 2017 году. Пазьней маладзёну быў прапанаваны кантракт з боку «Крыстал Пэлас», але галкіпэр пастанавіў застацца ў Польшчы.

З 2021 году гулец пераважна гуляў за другую каманду клюбу, але двойчы абараняў браму «Леха» ў кубкавых матчах. Пасьля на правах арэнды далучыўся да мелецкай «Сталі», дзе ў сэзоне 2022—2023 гадоў быў асноўным брамнікам клюбу Экстраклясы. Сэзон 2023—2024 гадоў футбаліст пачаў у «Леху», выйшаўшы ў пятым туры зь першых хвілінаў сустрэчы на замену Філіпу Бэднарку, але неўзабаве стаў гульцом першай адзінаццатцы. У лістападзе 2023 году было абвешчана аб падаўжэньні кантракту з познанскім клюбам да 30 чэрвеня 2026 году.

## Дасягненьні
**«Лех»**:
* Чэмпіён Польшчы: 2025

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Тарас Раманчук

**Тара́с Раманчу́к** (;  14 лістапада 1991 году) — польскі футбаліст украінскага паходжаньня, паўабаронца клюбу «Ягелёнія» і нацыянальнай зборнай Польшчы. Да 12 лютага 2018 году трымаў украінскае грамадзянства.

## Кар’ера
### Клюбная
Раманчук пачаў сваю кар’еру ў клюбе «Ковель», куды ў 2008 годзе паводле просьбы тагачаснага трэнэра Рамана Лыса быў залічаны ў першую каманду. У той час ён сумяшчаў футбол з працай і вучобай — за гэты час двойчы езьдзіў у ЗША па студэнцкім абмене. Таксама браў удзел у матчах футзалу.

На пачатку лютага 2013 году Раманчук пераехаў у Польшчу, дзе стаў футбалістам клюбу «Легіяновія» з Трэцяй лігі. Раней яго заўважыў тагачасны віцэ-прэзыдэнт гэтага клюбу Міхал Кусінскі, які быў у Ковелі на сьвяткаваньні дня гораду. За польскі клюб гулец дэбютаваў 13 красавіка 2013 году ў матчы чэмпіянату супраць «Завішы», калі на 46-й хвіліне замяніў на полі партнэра па камандзе. У першы ж сэзон з украінцам у складзе каманда прабілася ў Другую лігу. Ужо ў жніўні 2013 году Раманчук адначыўся голам у браму мелецкай «Сталі» ды шчасна правёў увесь сэзон. «Легіяновія» скончыла розыгрыш на 4-м радку, а Раманчук прыцягнуў увагу некалькіх клюбаў з Экстраклясы.

21 ліпеня 2014 году прэзыдэнт «Ягелёніі» Цэзары Кулеша абвесьціў, што была дасягнутая дамоўленасьць аб пераходзе Раманчука ў беластоцкі клюб. Празь дзень гулец падпісаў гадавы кантракт з клюбам з правам падаўжэньня яшчэ на два гады. Раманчук запачаткаваў выступы ў найвышэйшым дывізіёне 15 жніўня 2014 году, зьявіўшыся на замену на 46-й хвіліне ў матчы супраць варшаўскай «Легіі». Свой першы гол за «Ягелёнію» забіў 9 лістапада 2014 году, трапна пацэліўшы мяч у браму «Руха», аднак гэта ня выратавала клюб ад паразы зь лікам 2:5. Улетку 2016 году гульцом цікавіўся турэцкі «Коньяспор», але сама «Ягелёнія» не была зацікаўленая ў ягоным продажы. У пачатку студзеня 2017 году атрымаў званьне найлепшага апорнага паўабаронцы ў Экстраклясе 2016 году.

### Міжнародная
Ужо па атрыманьні польскага грамадзянства, 16 сакавіка 2018 году Раманчук быў выкліканы да шыхтаў нацыянальнай зборнай Польшчы на таварыскія матчы супраць зборных Нігерыі і Рэспублікі Карэі. 27 сакавіка гулец дэбютаваў у кашулі нацыянальнай зборнай, зьявіўшыся ў першай адзінаццатцы ў матчы супраць зборнай Рэспублікі Карэі. Гуляў да 61-й хвіліны, пасьля чаго быў заменены Аркадыюшам Мілікам. Першым голам адзначыўся 7 чэрвеня 2024 году, улучыўшы мяч у браму зборнай Украіны.

## Дасягненьні
**«Ягелёнія»**:
* Чэмпіён Польшчы: 2024
* Уладальнік Супэркубка Польшчы: 2024

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Катэгорыя:Украінскія футбалісты
Матэвуш Скшыпчак

**Матэ́вуш Скшы́пчак** (;  22 жніўня 2000 году) — польскі футбаліст, цэнтральны абаронца клюбу «Лех» і зборнай Польшчы.

## Кар’ера
### Клюбная
Сваю юніёрскую кар’еру пачаў у познанскім «Леху», прайшоўшы праз усе ўзроўні акадэміі клюбу. Дэбютаваў у асноўнай камандзе 20 красавіка 2019 году ў матчы супраць «Ягелёніі». Першым голам адзначыўся 24 верасьня 2019 году ў матчы 1/32 Кубка Польшчы супраць «Хробрага». Ня даўшы рады ў першай камандзе «Леха», быў запазычаны іншымі клюбамі, як то «Пушчай», а потым «Стомілем». Напрыканцы траўня 2022 году Скшыпчак склаў двухгадовы кантракт зь «Ягелёніяй», трансфэр гульца меў адбыцца яшчэ ўзімку, але забракавала часу на афармленьне пераходу. Абаронца хутка замацаваўся ў асноўным складзе беластоцкай дружыны. Поруч з камандай у сэзоне 2023—2024 гадоў стаў чэмпіёнам краіны. 19 лістапада 2024 году падоўжыў кантракт зь «Ягелёніяй» да канца сэзону 2026—2027 гадоў з мажлівасьцю працягу супрацы яшчэ на адзін год. 19 чэрвеня 2025 году «Лех» абвнсьціў аб вяртаньні свайго выхаванка і падпісаньні зь ім чатырохгадовага кантракту.

### Міжнародная
Раней бараніў колеры моладзевай зборнай краіны. Свой першы выклік у нацыянальную зборную Польшчы атрымаў на матчы Лігі нацыяў супраць зборных Партугаліі і Харватыі, якія мусілі быць згуляныя ў кастрычніку 2024 года, але прапусьціў абодва матчы праз траўму. Дэбютаваў у складзе зборнай 6 чэрвеня 2025 году, правёўшы ўвесь таварыскі матч супраць зборнай Малдовы.

## Дасягненьні
**«Ягелёнія»**:
* Чэмпіён Польшчы: 2024
* Уладальнік Супэркубка Польшчы: 2024

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Камяніца (Магілёўская вобласьць)

**Камяні́ца** — вёска ў Бялыніцкім раёне Магілёўскай вобласьці Беларусі. Уваходзіць у склад Вішоўскага сельсавету. 

## Галерэя

Kamianica 01.jpg
Kamianica 02.jpg


## Крыніцы

Катэгорыя:Вішоўскі сельсавет
Катэгорыя:Населеныя пункты Бялыніцкага раёну
Каміль Пэстка

**Ка́міль Пэ́стка** (;  22 жніўня 1998 году) — польскі футбаліст, левы абаронца клюбу «Вячыста».

## Кар’ера
Да пачатку прафэсійнай кар’еры Пэстка навучаўся футболу ў розных кракаўскіх школах, як то «Пракоціме», «Гутніку», «Прагрэсе» і «Краковіі». Пасьля двух гадоў у акадэміі дэбютаваў у Экстраклясе 2 чэрвеня 2017 году ў матчы супраць «Пяста». Гулец зьявіўся на полі на 78-й хвіліне. У сэзоне 2017—2018 гадоў пачаў зьяўляцца часьцей, але ў наступным сэзоне зусім страціў месца ў асноўным складзе. Гэта вымусіла гульца на правах арэнды далучыцца да першалігавага «Хробрага», дзе стаў важным футбалістам. 9 сакавіка 2019 году адзначыўся першым голам у кашулі «Хробрага», улучыўшы мяч у браму «Ястшэмбе». Па вяртаньні з арэнды быў важным гульцом «Краковіі», зь якой здабыў Кубак Польшчы. У фінальным матчы абаронца быў абраны найлепшым футбалістам матчу. У наступным гулец атрымаў чарговую траўму, якая вымагала апэрацыі. Гулец вярнуўся да шыхтаў у жніўні 2021 году ды зноў стаў гульцом стартавага складу.

Улетку 2022 году Пэстка пашкодзіў бакавы зьвязак калена. Калі кантракт з «Краковіяй» скончыўся, да яго зьвярнуўся «Ракаў». У выніку гулец склаў двухгадовы кантракт зь дзейным чэмпіёнам краіны. У 2025 годзе прыяднаўся да каманды «Радомяк», у складзе якой дэбютаваў 22 лютага, зьявіўшыся на замену ў пераможным матчы супраць сталічнай «Легіі». У клюбе, аднак, не замацаваўся, таму ўлетку вярнуўся ў Кракаў, склаўшы дамову зь першалігавым клюбам «Вячыста».

## Дасягненьні
**«Краковія»**:
* Уладальнік Кубка Польшчы: 2020

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Давід Драхаль

**Да́від Дра́халь** (;  21 студзеня 2005 году) — польскі футбаліст, паўабаронца клюбу «Ягелёнія». Вылучаецца добрымі тэхнічнымі навычкамі. Ягоны бацька Анджэй таксама быў футбалістам.

## Кар’ера
Выхаванец радамскай «Броні», у якой трэнаваўся зь веку 9 гадоў. У 2019 годзе быў у акадэміі «Эсколы Варсовіі». У жніўні 2022 году падпісаў трохгадовы кантракт зь лягніцкім клюбам «Медзь». Дэбютаваў у Экстраклясе 2 кастрычніка 2022 году ў матчы, у якой ягоная каманда атрымала паразу зь лікам 0:2 ад «Сталі». Свой першы гол забіў 1 траўня 2023 году ў матчы супраць «Краковіі». Сустрэча скончылася ўнічыю зь лікам 1:1. У чэрвені 2023 году склаў пяцігадовую працоўную дамову з «Ракавам». Запачаткаваў выступы за чанстахоўскую каманду 19 жніўня ў матчы супраць «Сталі». 24 верасьня 2023 году адзначыўся хет-трыкам у браму «Руху», дзякуючы чаму ягоная дружына был мацней за суперніка зь лікам 5:3. Гулец такім выступам стаў наймаладзейшым гульцом, які зарабіў хет-трык у першым тайме матчу найвышэйшага ўзроўню чэмпіянату Польшчы з 30 верасьня 1934 году, калі гэта зрабіў Эрнэст Вілімоўскі. У лютым 2025 году быў аддадзены ў арэнду да канца сэзону ў ГКС Катавіцы. 13 чэрвеня 2025 году падпісаў трохгадовы кантракт зь «Ягелёніяй».

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Патрык Макух

**Па́трык Ма́кух** (;  11 красавіка 1998 году) — польскі футбаліст, нападнік клюбу «Ракаў».

## Кар’ера
Першым клюбам, за які ён выступаў гулец, была лягніцкая «Медзь». Да гэтага клюбу нападнік далучыўся 12 сакавіка 2019 году. Большую частку часу абараняў колеры рэзэрвовай каманды, але толькі напрыканцы сэзону 2018—2019 гадоў дэбютаваў у складзе галоўнай каманды ў матчы Экстраклясы 4 красавіка 2019 году супраць «Аркі», зьявіўшыся на некалькі хвілінаў сустрэчы. Другую палову 2020 году правёў у першалігавым клюбе ГКС з Бэлхатава, пасьля чаго вярнуўся ў «Медзь», якая між тым ужо спаборнічала ў Першай лізе.

1 ліпеня 2022 году далучыўся да «Краковіі», дзе адразу замацаваўся ў асноўным складзе. Свой першы гол у элітным дывізіёне забіў 29 ліпеня, рэалізаваўшы пэнальці ў матчы супраць «Легіі». Улетку 2024 году нападнік склаў працоўнае пагадненьне з «Ракавам», які мусіў выплаціць за гульца 1 мільён эўра і бонусы ў дадатак. Такім чынам, пераход гульца трэцім найдаражэйшым, якія складаліся паміж польскімі клюбамі. Дэбютаваў у новым клюбе 21 ліпеня ў выяздным матчы супраць люблінскага «Матора», згуляўшы амаль усю сустрэчу.

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Дзюдо на летніх Алімпійскіх гульнях 2024 году

**Спаборніцтвы па [[дзюдо]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 3 жніўня ў часовым палацы Гран-Пале-Эфэмэр на Марсавым полі, які быў спраектаваны архітэктарам Жан-Мішэлем Вільмотам. Колькасьць дзюдаістаў, якія спаборнічалі ў чатырнаццаці розных вагавых катэгорыях, скарацалася з 393, якія дужыліся ў Токіё, да 372, з роўным разьмеркаваньнем паміж мужчынамі і жанчынамі. Былі разыграныя 15 камплектаў мэдалёў.

## Узнагароды

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Фэхтаваньне на летніх Алімпійскіх гульнях 2024 году

**Спаборніцтвы па [[фэхтаваньне|фэхтаваньні]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 4 жніўня ў Вялікім палацы ў Парыжы. У агульнай складанасьці бралі ўдзел 212 фэхтавальнікаў з роўным разьмеркаваньнем паміж мужчынамі і жанчынамі. Другі раз запар на Алімпійскіх гульнях мужчыны і жанчыны фэхтавалі адзін супраць аднаго ў асабістых і камандных спаборніцтвах з усімі трыма відах зброі, як то з рапірай, шпагай і шабляй. Былі разыграныя 12 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Стральба з лука на летніх Алімпійскіх гульнях 2024 году

**Спаборніцтвы па [[стральба з лука|стральбе з лука]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 25 ліпеня па 4 жніўня ля Дому інвалідаў. Удзел бралі 128 лучнікаў, пры гэтым па 64 чалавекі кожнай плоці. Спаборніцтвы чыніліся ў пяці дысцыплінах, у дадатак зьмяшаная каманда ў другі раз вярнулася ў алімпійскую праграму. Былі разыграныя 5 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Ветразевы спорт на летніх Алімпійскіх гульнях 2024 году

**Спаборніцтвы па [[ветразевы спорт|ветразевым спорце]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 28 ліпеня па 9 жніўня ў Марсэльскім порце. Колькасьць спартоўцаў скарацілася з 350 да 330 у параўнаньні з папярэднімі летнімі Алімпійскімі гульнямі, пры гэтым было забясьпечанае эквівалентнае прадстаўніцтва паміж мужчынамі і жанчынамі. Акрамя таго, было зроблена некалькі істотных зьменаў у праграме ветразевага спорту, каб умацаваць гендэрную роўнасьць і вялікую разнастайнасьць краінаў у кваліфікацыйным працэсе. Былі разыграныя 10 камплектаў мэдалёў.

## Узнагароды

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Роварны спорт на летніх Алімпійскіх гульнях 2024 году

**Спаборніцтвы па [[роварны спорт|роварным спорце]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 11 жніўня. Выкарыстоўваліся чатыры розныя пляцоўкі, як то Енскі мост дзеля шашовага роварнага спорту, Вэлядром Сан-Кентэн-ан-Іўлін дзеля трэку і BMX, пляцоўка ў грамадзе Элянкур дзеля маўнтынбайку ды пляц Згоды дзеля выступу ў дысцыпліне фрыстайлу BMX. Упершыню выступілі 514 роварнікаў і роварніцаў на Алімпійскіх гульнях у Парыжы, пры гэтым колькасьць квотаў была падзеленая пароўну, што было адной з мэтаў Міжнароднага зьвязу роварнікаў. Былі разыграныя 22 камплекты мэдалёў.

## Узнагароды
### Шаша

### Трэк

### Маўнтынбайк

### BMX

## Вонкавыя спасылкі
* Афіцыйны сайт — Шаша
* Афіцыйны сайт — Трэк
* Афіцыйны сайт — Маўнтынбайк
* Афіцыйны сайт — BMX

Катэгорыя:Летнія Алімпійскія гульні 2024 году
2024
Хан Юніс

**Хан Юніс** (Хан Юнэс; ) — места ў Сэктары Газы, адміністрацыйны цэнтар аднайменнай вобласьці. Насельніцтва — 205 125 чал. (2017).

## Мінуўшчына
Да XIV стагодзьдзя на гэтым месцы існавала вёска з назвай Салкаг. Дзеля абароны караванаў у 1387—1388 роках эмір Юнус ан-Нурузі збудаваў тут караван-сарай; ад яго ж растучае паселішча атрымала назву.

У 1516 року тут адбылася  між эгіпецкімі мамлюкамі і асманамі, пасьля чаго тэрыторыя ўвайшла ў склад іхняй імпэрыі.

У канцы XIX стагодзьдзя Хан Юніс быў другім паводле велічыні мястэчкам Сэктару Газы пасьля самой Газы. Паводле перапісу 1922 року тут пражывала 3890 жыхароў (3866 мусульманаў, 23 хрысьціяніны і адзін жыд), а ў 1931 насельніцтва зьменшылася да 3811 чалавек (3767 мусульманаў, 41 хрысьціянін і тры жыды). У 1938 року мешкалі 4379 чалавек (у тым ліку тры жыды), у 1945 — 11 220 (11 180 мусульманаў і 40 хрысьціянаў).

Уночы 31 жніўня 1955 року ізраільскія дэсантнікі атакавалі форт Тэгарт, адкуль адбываліся напады на ізраільцянаў. Былі зьнішчаныя паліцэйская станцыя, аўтамабільная запраўка і некалькі будынкаў, загінулі 72 эгіпецкія жаўнеры. Пасьля гэтага Гамаль Абдул Насэр быў вымушаны спыніць баявыя дзеяньні фідаяў супраць Ізраілю.

У часе Суэцкай вайны Хан Юніс быў адзіным месцам Сэктару Газы, дзе эгіпецкая армія спрабавала аказаць хоць які супраціў ізраільскаму ўварваньню, але ў выніку быў здадзены 3 лістапада 1956 року. Пасьля гэтага жыды ўчынілі , колькасьць ахвяраў якой паводле розных ацэнак сягае 275 чалавек.

Пасьля 1959 Хан Юніс ненадоўга ўвайшоў у склад Аб’яднанай Арабскай Рэспублікі, пасьля зьнікненьня якой трапіў пад эгіпецкую вайсковую акупацыю.

У часе Шасьцідзённай вайны 1967 року Ізраіль зноў акупаваў места. Па выніках пагадненьняў у Осьлё 1993—1995 рокаў большасьць Сэктару Газы, і Хан Юніс у тым ліку, перайшлі пад кіраўніцтва Палестынскай аўтаноміі. У 2007 року кантроль у Сэктары Газы захапіў «Рух ісламскага супраціву».
.

У 2023 року Ізраіль у адказ на ўварваньне «Руху ісламскага супраціву» распачаў наступ у Сэктары Газы. Пасьля некалькіх авіяўдараў па Хан Юнісе ізраільскае войска спрабавала ў сьнежні 2023 захапіць места, ды празь некалькі месяцаў аблогі адышло. У канцы ліпеня 2024 року пачалася .

## Вядомыя асобы
* Магамэд Шабір (1946—2023), рэктар Ісламскага ўнівэрсытэту Газы
* Яг’я Сынвар ( 1962), кіраўнік «Руху ісламскага супраціву»

## Гарады-пабрацімы
*  Алькама, Італія
*  Альмуньекар, Гішпанія
*  Бішэлье, Італія
*  Хамар, Нарвэгія
*  Эўры, Францыя

## Крыніцы

## Вонкавыя спасылкі
* Вітаем у Хан Юнісе


Катэгорыя:Гарады Сэктару Газы
Катэгорыя:Караван-сараі Дзяржавы Палестыны
Катэгорыя:Населеныя пункты, заснаваныя ў 1389 годзе
Скейтбордынг на летніх Алімпійскіх гульнях 2024 году

**Спаборніцтвы па [[скейтбордынг|скейтбордынгу]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 28 ліпеня па 7 жніўня на пляцы Згоды ў Парыжы. Плянавалася, што першыя спаборніцтвы адбудуцца 27 ліпеня, але праз дрэннае надвор’е ў Парыжы, яны былі перанесеныя. Гэта быў другі раз, калі гэты віду спорту ўключаны ў праграму алімпійскіх спаборніцтваў. У папярэдні раз скейтбордынг быў прадстаўлены трыма гадамі раней у Токіё. Колькасьць спартоўцаў у параўнаньні з папярэдняй Алімпіядзе павялічылася з 80 да 88 чалавек. Былі разыграныя 4 камплекты мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Конны спорт на летніх Алімпійскіх гульнях 2024 году

**Спаборніцтвы па [[конны спорт|конным спорце]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 6 жніўня ў Вэрсальскім палацы. Бралі ўдзел у розыгрышах 200 вершнікаў у трох дысцыплінах як у асабістых, гэтак і ў камандных спаборніцтвах, а менавіта ў выездцы, трохборстве і канкуры. Былі разыграныя 6 камплектаў мэдалёў.

## Узнагароды

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Стралковы спорт на летніх Алімпійскіх гульнях 2024 году

**Спаборніцтвы па [[стралковы спорт|стралковым спорце]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 5 жніўня ў Нацыянальным стралковым цэнтры ў Шатару. У адрозьненьні ад папярэдніх Алімпійскіх гульняў, колькасьць стралкоў, якія спаборнічалі ў пятнаццаці дысцыплінах, была скарочаная з 360 да 340 удзельнікаў з роўным разьмеркаваньнем паміж мужчынамі і жанчынамі. Акрамя таго, сярод істотных зьменаў вылучаецца замена турніру зьмяшаных камандаў у трэпе на скіт. Былі разыграныя 15 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Лічынка (вёска)

**Лічы́нка** — вёска ў Бялыніцкім раёне Магілёўскай вобласьці Беларусі. Уваходзіць у склад Вішоўскага сельсавету. Насельніцтва 88 чалавек (2019 год).

Да 23 сьнежня 2009 году ўваходзіла ў склад Галоўчынскага сельсавету.

## Гісторыя
У 1676 годзе згадваецца як маёнтак у Аршанскім павеце Вялікага Княства Літоўскага.

## Крыніцы

Катэгорыя:Вішоўскі сельсавет
Катэгорыя:Населеныя пункты Бялыніцкага раёну
Міранда (фільм, 1985)

***Міранда*** () — італьянская порнастужка, якую зьняў рэжысэр Тынта Брас у 1985 годзе. Стужка апісвае жыцьцё ўдавы, якая была замужа. Яе муж загінуў другое сусьветнае вайне.

## Зьмест

Міранда — жанчына, якая стала ўдавою. Яе муж загінуў на вайне. Яна шукае мужа. Ў яе чатыры мужчыны: стары дыплямат, амэрыканскі ваяр, малады афіцыянт і малады афіцэр. Міранда выбрала маладога афіцыянта.

## Крыніцы

## Вонкавыя спасылкі
* Запіс стужкі Міранда ў Ютубе
* ''Міранда'' на БЗФІ
* ''Міранда'' на Народнам аб’яднаньні кінэматаграфіі, гука, відэа і лічбавых вырабаў

Катэгорыя:Эратычныя фільмы
Катэгорыя:Фільмы Тынта Браса
Катэгорыя:Італьянскія фільмы 1985 году
Катэгорыя:Фільмы 1985 году
Катэгорыя:Італьянскія фільмы
Катэгорыя:Фільмы на італьянскай мове
Катэгорыя:Італьянскія фільмы з эротыкай і драмай
Катэгорыя:Фільмы 1980-х італьянскай мовай
Сэрэна Вялікая

**Сэрэна Вялікая** (,  23 сакавіка 1958 году, Балёньня, Італія) — вядомая італьянская акторка, сэкс-сымбаль 1980—1990-х гадоў.

## Жыцьцяпіс
### Работа
Сэрэна Вялікая — мянушка, а сапраўднае імя **Сэрэна Фаджолі**, стала вядомая з-за здыманьня ў эратычных фільмах. Яе здымаў Тынта Брас у такіх стужках: *[[Міранда]]* і іншыя.

### Сям’я
Была замужам за Бэпа Эрколем, мае сына Эдуарда.

## Глядзіце таксама
* Катажына Фігура
* Тэрэса Арлоўская

## Крыніцы

## Вонкавыя спасылкі
* Сэрэна Вялікая на Фільміталія
* Сэрэна Вялікая на БЗФІ
Адмаўленьне Галакосту

**Адмаўле́ньне Галако́сту** — антысэміцкая тэорыя змовы, якая лічыць нацысцкі генацыд жыдоў, інакш вядомы пад назвай Галакост, фальшыўкай ці перабольшаньнем. Адмаўленцы Галакосту ўважаюць, што:
* «Канчатковае рашэньне жыдоўскага пытаньня» мела на ўвазе толькі дэпартацыю жыдоў з тэрыторыяў Трэцяга райху, а ня іхняе вынішчэньне.
* Нацысцкія ўлады не выкарыстоўвалі лягеры сьмерці і газавыя камэры для масавага забойства жыдоў.
* Сапраўдная колькасьць забітых жыдоў значна меншая, чым шэсьць мільёнаў, якая лічыцца агульнапрынятай.
* Галакост — містыфікацыя, прыдуманая хаўрусьнікамі, жыдамі ці Савецкім Зьвязам.

Адмаўленьне Галакосту забароненае ў мностве эўрапейскіх краінаў, Ізраілі, Канадзе ды інш.

## Крыніцы


Катэгорыя:Дасьледваньні Галакосту
Катэгорыя:Цэнзура ў Нямеччыне
Памежны разлад асобы

**Паме́жны разла́д асо́бы** — разлад асобы праз страту кіраваньня ўласнымі пачуцьцямі.

Пры пазнавальна-паводзінным лячэньні разладу прыбягаюць да разбору памылак у пазнаньні і навучаньню самавалоданьню праз крытычнае мысьленьне. Найчасьцей пры ПРА адзначаюцца нянавісьць да сябе і насьцярожанасьць з навакольнымі. Карысна падтрымліваць самаацэнку хворага праз увагу да станоўчых дзеяньняў і крытыку недапушчальных паводзінаў умяшаньня ў асабістыя межы, каб той мог усьвядоміць уласныя, але пасьля пагашэньня жарсьці.

## Папярэджаньне
Прадухіленьню разладу спрыяюць дыхальныя практыкаваньні з нэрвова-цяглічным расслабленьнем цела, што зьніжае напал пачуцьцяў. Пры дыхальным практыкаваньні робяць удых і затрымку дыханьня па 3 сэкунды, а затым выдых 6 сэкундаў. У пэўных выпадках дапамагае засяроджаньне на адным прадмеце, як то стук гадзіньніка або сэрца. Для распазнаньня пачуцьцяў і ўзмацненьня кіраваньня імі карысна прыбягаць да мэтафары.

## Чыньнікі
Узьнікненьню разладу спрыяюць бацькоўскае адпрэчаньне і непасьлядоўнае выхаваньне, якія выклікаюць дзіцячую , а таксама плоцевы і іншы цялесны гвалт.

## Праявы
Памежны разлад асобы выяўляецца праз пачуцьцёвую няўстойлівасьць, павышаную трывожнасьць і ранімасьць, страх і гнеў ад адхіленьня і ігнараваньня, чорна-белае мысьленьне і недавер да навакольных, страту кіраваньня пачуцьцямі і імпульсіўнасьць. У выніку ўтвараецца балючая прыхільнасьць і сузалежныя дачыненьні, ад чаго пры расчараваньні цалкам абясцэньваецца прадмет прыхільнасьці. Сярод іншага, хворыя прыбягаюць да самапашкоджаньня ў якасьці спосабу прыглушыць унутраны боль цялесным, каб зьняць стан прыглушанай агрэсіі і жарсьці. У рэдкіх выпадках хворыя ідуць на самагубства.

Перапоўненасьць занадта многім пры няздольнасьці ў гэтым разабрацца выклікае бязладнасьць памкненьняў і немагчымасьць фармулёўкі выразнай мэты. Ва ўмовах адсутнасьці пачуцьця ўласных межаў хворы можа адразу збліжацца з поўнымі незнаёмцамі або беспрычынна палохацца людзей. Даваньне хвораму ў стане жарсьці запатрабаванага ўтварае маніпулятыўныя паводзіны.

## Крыніцы

Катэгорыя:Памежны разлад асобы
Катэгорыя:Пакуты
Плаваньне на летніх Алімпійскіх гульнях 2024 году

**Спаборніцтвы па [[плаваньне|плаваньні]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 9 жніўня. Спаборніцтвы ў басэйне былі зарганізаваныя ў Пары-Ля-Дэфанс Арэне, а тыя спаборніцтвы, якія вымагалі сьвежае паветра, былі праведзеныя ў рацэ Сэне. Былі разыграныя 37 камплектаў мэдалёў.

## Узнагароды

## Вонкавыя спасылкі
* Афіцыйны сайт — Плаваньне
* Афіцыйны сайт — Плавальны маратон

Катэгорыя:Летнія Алімпійскія гульні 2024 году
2024
Настольны тэніс на летніх Алімпійскіх гульнях 2024 году

**Спаборніцтвы па [[настольны тэніс|настольным тэнісе]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 10 жніўня ў выставачным цэнтры Парыж Экспа Порт-дэ-Вэрсаль. У агульнай складанасьці бралі ўдзел 172 спартоўцы з роўным разьмеркаваньнем паміж мужчынамі і жанчынамі. Пасьля надзвычай пасьпяховага турніру, дысцыпліна зьмяшаных параў засталася ў алімпійскай праграме. Былі разыграныя 5 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Гімнастыка на летніх Алімпійскіх гульнях 2024 году

**Спаборніцтвы па [[гімнастыка|гімнастыцы]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 10 жніўня. Спаборніцтвы праходзілі ў трох катэгорыях, як то мастацкай і спартовай гімнастыках, а таксама скачках на батуце. Розыгрыш мэдалёў у спартовай гімнастыцы ладзіўся з 27 ліпеня і 5 жніўня на арэне Бэрсі. Тут жа былі зарганізаваныя 2 жніўня спаборніцтвы па скачках на батуце. З 8 па 10 жніўня на арэне Порт-дэ-ля-Шапэль прайшлі спаборніцты па мастацкай гімнастыцы. Былі разыграныя 18 камплектаў мэдалёў.

## Узнагароды
### Спартовая гімнастыка

### Мастацкая гімнастыка

### Скачкі на батуце

## Вонкавыя спасылкі
* Афіцыйны сайт — Спартовая
* Афіцыйны сайт — Мастацкая
* Афіцыйны сайт — Скачкі на батуце

Катэгорыя:Летнія Алімпійскія гульні 2024 году
2024
Ліга 1 чэмпіянату Францыі па футболе 2020—2021 гадоў

**Ліга 1 2020—2021 гадоў** — 83-ы розыгрыш Лігі 1, найвышэйшага футбольнага дывізіёну Францыі, які праходзіў з 21 жніўня 2020 году па 23 траўня 2021 году. Чэмпіёнам стаў «Ліль», які тым самым здабыў свой чацьвёрты тытул у найвышэйшым дывізіёне.

## Клюбы
У турніры бралі ўдзел 20 клюбаў, зь якіх 18 былі найлепшымі паводле вынікаў папярэдняга сэзону, а два клюбы прасунуліся зь Лігі 2 — «Ляр’ен» і «Лянс». Гэтыя клюбы замянілі «Ам’ен» і «Тулюзу».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Нантам», які заняў 18-е месца ў Лізе 1, і «Тулюзай», пераможцам стыкавых матчаў Лігі 2. Перамогу па гасьцявых галах здабыў «Нант», і клюбы засталіся ў сваіх лігах.

**Першы матч**

**Матч у адказ**

## Бамбардзіры

## Вонкавыя спасылкі
* Афіцыйны сайт Лігі 1

Катэгорыя:Чэмпіянат Францыі па футболе
Катэгорыя:2020 год у футболе
Катэгорыя:2021 год у футболе
Ꚃ

**Ꚃ**, **ꚃ** (**дзвэ**; )&nbsp;— колішняя літара кірыліцы, якая выкарыстоўвалася ў абхаскай мове. Цяпер замест дзвэ выкарыстоўваецца дыграф **[[Ӡ]][[ә]]**. Літара абазначала гук //.

## Гісторыя
**Ꚃ** выкарыстоўваўся ў абхаскім альфабэце Пятра фон Усьляра 1862 году, у абхаскім альфабэце Гулія й Мачаварыані, апублікаваным у 1892 годзе, і ў абхаскім альфабэце Андрэя Чочуа, які выкарыстоўваўся з 1909 па 1926 год.

## Крыніцы

## Літаратура
* 

## Вонкавыя спасылкі

Катэгорыя:Пашыраныя кірылічныя літары
Ліга 1 чэмпіянату Францыі па футболе 2019—2020 гадоў

**Ліга 1 2019—2020 гадоў** — 82-ы розыгрыш Лігі 1, найвышэйшага футбольнага дывізіёну Францыі. Сэзон пачаўся 9 жніўня 2019 году, 13 сакавіка 2020 году розыгрыш спынілі ў зьвязку з пандэміяй каранавірусу, а 28 красавіка 2020 году стала вядома, што ў зьвязку з забаронай спартовых мерапрыемстваў у краіне сэзон ня будзе дагуляны. Месцы і кваліфікацыі камандаў вызначылі з табліцы на час спыненьня спаборніцтваў, і чэмпіёнам стаў «Пары Сэн-Жэрмэн», які тым самым здабыў свой дзявяты тытул у найвышэйшым дывізіёне.

## Клюбы
У турніры бралі ўдзел 20 клюбаў, зь якіх 18 былі найлепшымі паводле вынікаў папярэдняга сэзону (у тым ліку і пераможца пераходных матчаў «Дыжон»), а два клюбы прасунуліся зь Лігі 2 — «Мэц» і «Брэст». Гэтыя клюбы замянілі «Кан» і «Генгам».

## Табліца


## Вынікі гульняў

## Бамбардзіры

## Вонкавыя спасылкі
* Афіцыйны сайт Лігі 1

Катэгорыя:Чэмпіянат Францыі па футболе
Катэгорыя:2019 год у футболе
Катэгорыя:2020 год у футболе
Лямніца (Магілёўская вобласьць)

**Лямні́ца** — вёска ў Бялыніцкім раёне Магілёўскай вобласьці Беларусі. Уваходзіць у склад Вішоўскага сельсавету. 

## Гісторыя
Згадваецца ў 1670 годзе як вёска ў складзе Княжыцкай воласьці ў Аршанскім павеце Вялікага Княства Літоўскага.

Да 11 красавіка 1960 году вёска ўваходзіла ў склад Прыхабскага сельсавету.

## Славутасьці
Гарадзішча эпохі раньняга жалезнага веку (VІ ст. да н.э. — V ст. н.э.). Помнік археалёгіі разьмешчаны на паўднёва-заходняй ускраіне вёскі, на беразе ракі Лімнічанка. Адносіцца да археалягічнай культуры штрыхаванай керамікі. У цяперашні час помнік задзернаваны, пашкоджаны ямамі ў паўднёва-усходняй частцы.

## Крыніцы

Катэгорыя:Вішоўскі сельсавет
Катэгорыя:Населеныя пункты Бялыніцкага раёну
Дзеньга

**Дзяньга́** — агульная назва дырхемаў Залатой Арды, а пасьля вытворных ад іх срэбных манэтаў Масквы, Ноўгараду, Разані, Цьвяры.

Назва «дзяньга» паходзіць зь цюрскіх моваў (параўнайце тат., чагат. *täŋkä* («грошы», «срэбная манэта»), чув. *täŋgǝ*, казас. *teŋgä, [[тэнгэ]]*, манг. *teŋge*, калм. *tēŋgn̥* («дробная срэбная манэта»).

Пасьля  дзяньгой сталі называць  рубля, а  рубля атрымала назву капейкі. У 1700—1828 роках пасьля грашовай рэформы Пятра I дзяньга стала меднай.

## Крыніцы

## Літаратура
* 

Катэгорыя:Грашовыя адзінкі
Катэгорыя:Маскоўскае княства
Катэгорыя:Наўгародзкая рэспубліка
Катэгорыя:Грошы Расейскай імпэрыі
Цагельня

**Цаге́льня** — фабрыка па вырабе цэглы з гліны ці .

Для абпалу сырой цэглы цагельні маюць , у якіх высокая тэмпэратура падтрымліваецца спальваньнем вугалю ці коксу; адпаведна ў такіх цагельнях патрэбны высокі комін.

## Крыніцы

Катэгорыя:Прамысловыя збудаваньні
Катэгорыя:Фабрыкі
Катэгорыя:Цэгла
Акадэмічнае веславаньне на летніх Алімпійскіх гульнях 2024 году

**Спаборніцтвы па [[акадэмічнае веславаньне|акадэмічным веславаньні]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 3 жніўня на Нацыянальным алімпійскім водным стадыёне, які месьціцца ў грамадзе Вэр-сюр-Марн. Колькасьць весьляроў, якія спаборнічалі на гэтых гульнях, была скарочаная з 526 да 502. Пры гэтым было вытрыманае роўнае разьмеркаваньне паміж мужчынамі і жанчынамі. Як і на папярэдніх Алімпійскіх гульнях колькасьць дысцыплінаў не зьмянілася ды засталася роўнай паміж мужчынамі і жанчынамі. Былі разыграныя 14 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Рэгбі-7 на летніх Алімпійскіх гульнях 2024 году

**Турнір па [[рэгбі-7]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіўся з 24 па 30 ліпеня на Стад дэ Франс у Парыжы. Дваццаць чатыры каманды, то бок па дванаццаць для мужчынаў і жанчынаў, спаборнічалі адна з адной у сваіх турнірах. Упершыню паядынкі па рэгбі-7 пачаліся за два дні да цырымоніі адкрыцьця, але беспасярэдне папярэднічала толькі мужчынскае першынство. У турніры быў зроблены перапынак на цырымонію адкрыцьця 26 ліпеня, а празь дзень ужо сталі вядомыя зборныя-мэдалісты. Жаночы турнір ладзіўся з 28 па 30 ліпеня.

## Мужчынскі турнір
У чвэрцьфіналы выходзяць па дзьве найлепшыя каманды з кожнай групы, а таксама дзьве найлепшыя з тых, хто зойме трэція месцы ў групах.

### Група A

### Група B

### Група C

### Мэдальны раўнд

### Узнагароды

## Жаночы турнір
У чвэрцьфіналы выходзяць па дзьве найлепшыя каманды з кожнай групы, а таксама дзьве найлепшыя з тых, хто зойме трэція месцы ў групах.

### Група A

### Група B

### Група C

### Мэдальны раўнд

### Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Скачкі ў ваду на летніх Алімпійскіх гульнях 2024 году

**Спаборніцтвы па [[скачкі ў ваду|скачках у ваду]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 10 жніўня ў Парыскім водным цэнтры. У агульнай складанасьці ўдзел бралі 136 скакуноў у ваду з роўным разьмеркаваньнем паміж мужчынамі і жанчынамі. Дысцыпліны ўлучалі як індывідуальныя выступы, гэтак у змаганьне ў сынхронных відах. Колькасьць дысцыплінаў адпавядала колькасьці спаборніцтваў на папярэдніх Алімпійскіх гульнях. Былі разыграныя 8 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Бадмінтон на летніх Алімпійскіх гульнях 2024 году

**Спаборніцтвы па [[бадмінтон]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 5 жніўня на арэне Порт-дэ-ля-Шапэль. Агулам 172 гульцы ў бадмінтон, з роўным разьмеркаваннем паміж мужчынамі і жанчынамі, змагаліся за мэдалі. Сьпіс дысцыплінаў не зьмяніўся ў параўнаньні з папярэднімі Алімпійскімі гульнямі. Былі разыграныя 5 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Гандбол на летніх Алімпійскіх гульнях 2024 году

**Спаборніцтвы па [[гандбол]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 25 ліпеня па 11 жніўня. Матчы групавога раўнду былі згуляныя на Арэне 6 Паўднёвы Парыж комплексу выставачнага цэнтру Парыж Экспа Порт-дэ-Вэрсаль. Фінальная фаза турніраў была разыграная на стадыёне П’ер-Маруа ў Лілі. Фармат застаўся нязьменным з 2000 году для мужчынаў і 2008 году для жанчынаў, то бок дванаццаць камандаў у дзьвюх групах пазмагаліся паміж сабою, пасьля чаго васьмёрка найлепшых пачала з чвэрцьфіналаў у матчах на выбыцьце.

## Мужчынскі турнір
У 1/4 фіналу праб’юцца па 4 найлепшыя каманды з кожнай групы.

### Група A

### Група B

### Мэдальны раўнд

:¹ — матч завершыўся ў дадатковы час

### Узнагароды

## Жаночы турнір
У 1/4 фіналу праб’юцца па 4 найлепшыя каманды з кожнай групы.

### Група A

### Група B

### Мэдальны раўнд

:¹ — матч завершыўся ў дадатковы час

### Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Хакей на траве на летніх Алімпійскіх гульнях 2024 году

**Турнір па [[хакей на траве|хакеі на траве]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіўся з 27 ліпеня па 9 жніўня на стадыёне Іў-дзю-Мануар у Парыжы. Гэтая арэна ўжо выкарыстоўвалася на летніх Алімпійскіх гульнях 1924 году. У турніры бралі ўдзел 24 каманды, па 12 камандаў у мужчынаў і жанчынаў. Былі разыграныя 2 камплекты мэдалёў.

## Мужчынскі турнір
У чвэрцьфіналы выходзяць па чатыры найлепшыя каманды з кожнай групы.

### Група A

### Група B

### Мэдальны раўнд

:¹ — матч завершыўся ў сэрыі пэнальці

### Узнагароды

## Жаночы турнір
У чвэрцьфіналы выходзяць па чатыры найлепшыя каманды з кожнай групы.

### Група A

### Група B

### Мэдальны раўнд

:¹ — матч завершыўся ў сэрыі пэнальці

### Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Ліга 1 чэмпіянату Францыі па футболе 2018—2019 гадоў

**Ліга 1 2018—2019 гадоў** — 81-ы розыгрыш Лігі 1, найвышэйшага футбольнага дывізіёну Францыі, які праходзіў з 10 жніўня 2018 году па 24 траўня 2019 году. Чэмпіёнам стаў «Пары Сэн-Жэрмэн», які тым самым здабыў свой восьмы тытул у найвышэйшым дывізіёне.

## Клюбы
У турніры бралі ўдзел 20 клюбаў, зь якіх 18 былі найлепшымі паводле вынікаў папярэдняга сэзону (у тым ліку і пераможца пераходных матчаў «Тулюза»), а два клюбы прасунуліся зь Лігі 2 — «Рэймс» і «Нім». Гэтыя клюбы замянілі «Труа» і «Мэц».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Дыжонам», які заняў 18-е месца ў Лізе 1, і «Лянсам», пераможцам стыкавых матчаў Лігі 2. Перамогу па суме дзьвюх сустрэч здабыў «Дыжон», і клюбы засталіся ў сваіх лігах.

**Першы матч**

**Матч у адказ**

## Бамбардзіры

## Вонкавыя спасылкі
* Афіцыйны сайт Лігі 1

Катэгорыя:Чэмпіянат Францыі па футболе
Катэгорыя:2018 год у футболе
Катэгорыя:2019 год у футболе
Воднае пола на летніх Алімпійскіх гульнях 2024 году

**Турнір па [[воднае пола|водным пола]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіўся з 27 ліпеня па 11 жніўня. Матчы групавой стадыі былі згуляныя ў Парыскім водным цэнтры, а фінальныя матчы прайшлі на Пары-Ля-Дэфанс Арэне. Падобна папярэднім Алімпійскім гульням, у мужчынскім турніры згулялі дванаццаць зборных, у той час як сярод жанчынаў спаборнічалі дзесяць камандаў. Былі разыграныя 2 камплекты мэдалёў.

## Мужчынскі турнір
У 1/4 фіналу выходзяць па 4 найлепшыя каманды з кожнай групы.

### Група A


### Група B


### Мэдальны раўнд

:¹ — матч завершыўся ў сэрыі пэнальці

### Узнагароды

## Жаночы турнір
У 1/4 фіналу выходзяць усе чатыры каманды з групы.

### Група A


### Група B


### Мэдальны раўнд

:¹ — матч завершыўся ў сэрыі пэнальці

### Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Бокс на летніх Алімпійскіх гульнях 2024 году

**Спаборніцтвы па [[бокс]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 10 жніўня на пляцоўцы канфэрэнц-цэнтру Пары-Нор-Вільпэнт у прадмесьці Вільпэнт на паўночны-ўсход ад Парыжу. Палтацы паўфіналаў і фіналаў прымалі стадыёны Ралян Гаросу. У адпаведнасьці зь місіяй Міжнароднага алімпійскага камітэту (МАК) па дасягненьні поўнай гендэрнай роўнасьці, праграма працягвала абнаўляцца, памяншаючы колькасьць мужчынскіх вагавых катэгорыяў і павялічваючы іхную колькасьць для жанчынаў. Былі разыграныя 13 камплектаў мэдалёў.

У чэрвені 2022 году МАК пазбавіў Міжнародную баксэрскую асацыяцыю правоў на арганізацыю турніру праз працяглыя парушэньні ў галіне фінансаў, кіраваньня, этыкі, арбітражу і судзёўства. Такім чынам, выканаўчая рада МАК усталявала і ратыфікавала новую сыстэму кваліфікацыі для парыскіх Алімпійскіх гульняў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Трыятлён на летніх Алімпійскіх гульнях 2024 году

**Спаборніцтвы па [[трыятлён]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся ў два дні. 31 ліпеня выступілі мужчыны і жанчыны, а 5 жніўня адбыўся старт зьмяшаных камандаў, у склад якой мусілі ўваходзіць два мужчыны і дзьве жанчыны. Першапачаткова мужчынскія індывідуальныя спаборніцтвы былі заплянаваныя на 30 ліпеня 2024 году, але былі адкладзены праз тое, што якасьць вады ў Сэне не адпавядала бясьпечнаму ўзроўню. Мікс упершыню зьявіўся на папярэдняй Алімпіядзе ў Токіё. Спартоўцы фінішавалі на мосьце Аляксандра III. Былі разыграныя 3 камплекты мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Валейбол на летніх Алімпійскіх гульнях 2024 году

**Спаборніцтвы па [[валейбол]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 11 жніўня. У турніры бралі ўдзел 24 валейбольныя каманды ды 48 камандаў па пляжным валейболе. Спаборніцтвы па валейболе ладзіліся ў комплексе выставачнага цэнтру Парыж Экспа Порт-дэ-Вэрсаль, а турнір па пляжным валейболе праходзіў на часовым стадыёне ля Эйфэлевай вежы на Марсавым полі. У гэты розыгрыш валейбольнага турніру ўпершыню ў гісторыі алімпійскіх валейбольных спаборніцтваў, кожная каманда атрымала права ўлучыць у сьпіс дадатковага спартоўца, які можа замяніць выбылага з мэдычыных чыньнікаў гульца. Такім чынам, заяўка на чэмпіянат была павялічаная з 12 да 13 спартоўцаў.

## Валейбол

### Мужчынскі турнір
У чвэрцьфіналы выходзяць па дзьве найлепшыя каманды з кожнай групы. Яшчэ дзьве каманды, якія занялі трэцяе месца ў сваіх групах, паводле дадатковых паказьнікаў атрымаюць месца ў чвэрцьфіналах.

#### Група A

#### Група B

#### Група C

#### Мэдальны раўнд

#### Узнагароды

### Жаночы турнір
У чвэрцьфіналы выходзяць па дзьве найлепшыя каманды з кожнай групы. Яшчэ дзьве каманды, якія занялі трэцяе месца ў сваіх групах, паводле дадатковых паказьнікаў атрымаюць месца ў чвэрцьфіналах.

#### Група A

#### Група B

#### Група C

#### Мэдальны раўнд

#### Узнагароды

## Пляжны валейбол

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Тэніс на летніх Алімпійскіх гульнях 2024 году

**Спаборніцтвы па [[тэніс]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 4 жніўня на кортах Ралян Гаросу. Удзел бралі 172 спартоўцы. На тэнісных турнірах у адзіночным разрадзе былі згуляныя шэсьць раўндаў, а ў парным разрадзе раўндаў налічвалася пяць. У міксьце згулялі толькі чатыры раўнды. Усе адзіночныя матчы складаліся з трох сэтаў з звычайным тайбрэйкам у кожным сэце, уключна з апошнім сэтам. Ува ўсіх парных спаборніцтвах замест трэцяга сэту быў згуляны матч-тайбрэйк. Турнір у Парыжы быў першым за доўгі час алімпійскім турнірам, які ладзіўся на грунтовых кортах. Апошнім разам матчы на такім пакрыцьці гуляліся ў Барсэлёне ў 1992 годзе. Былі разыграныя 5 камплектаў мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Веславаньне на байдарках і каноэ на летніх Алімпійскіх гульнях 2024 году

**Спаборніцтвы па [[веславаньне на байдарках і каноэ|веславаньні на байдарках і каноэ]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 27 ліпеня па 10 жніўня на Нацыянальным алімпійскім водным стадыёне, які месьціцца ў грамадзе Вэр-сюр-Марн. У параўнаньні з папярэднімі летнімі Алімпійскімі гульнямі, якія ладзіліся ў Токіё, адбыліся зьмены ў праграме веславаньня. Спрынт мужчынскіх каноэ-двоек і байдарак-двоек на 1000 мэтраў былі замененыя на дысцыпліну з дыстанцыяй у палову меней, каб адпавядаць такой жа дысцыпліне ў жаночай праграме. Таксама ў мужчынскую і жаночую праграмы дадалася дысцыпліна байдарка-крос. Былі разыграныя 16 камплектаў мэдалёў.

## Узнагароды
### Спрынт

### Слалам

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Баскетбол на летніх Алімпійскіх гульнях 2024 году

**[[Баскетбол]]ьны турнір на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіўся з 27 ліпеня па 11 жніўня. Групавыя стадыі баскетбольных матчаў былі згуляныя на стадыёне П’ер Маруа ў Лілі, а фінальная фаза прайшла на арэне Бэрсі ў Парыжы. Матчы баскетболу 3×3 былі згуляныя на пляцы Згоды. Былі разыграныя 4 камплекты мэдалёў.

## Баскетбол
### Мужчынскі турнір
У чвэрцьфіналы выходзяць па дзьве найлепшыя каманды з кожнай групы. Яшчэ дзьве каманды, якія занялі трэцяе месца ў сваіх групах, паводле дадатковых паказьнікаў атрымаюць месца ў чвэрцьфіналах.

#### Група A

#### Група B

#### Група C

#### Мэдальны раўнд

:¹ — матч завершыўся ў дадатковы час

#### Узнагароды

### Жаночы турнір
У чвэрцьфіналы выходзяць па дзьве найлепшыя каманды з кожнай групы. Яшчэ дзьве каманды, якія занялі трэцяе месца ў сваіх групах, паводле дадатковых паказьнікаў атрымаюць месца ў чвэрцьфіналах.

#### Група A

#### Група B

#### Група C

#### Мэдальны раўнд

:¹ — матч завершыўся ў дадатковы час

#### Узнагароды

## 3×3 Баскетбол
### Мужчынскі турнір
У паўфіналы выходзяць дзьве найлепшыя каманды. Яшчэ чатыры каманды, якія заналі месцы з 2-га па 6-е згуляюць чвэрфіналы паміж сабой.

#### Група

#### Мэдальны раўнд

:¹ — матч завершыўся ў дадатковы час

#### Узнагароды

### Жаночы турнір
У паўфіналы выходзяць дзьве найлепшыя каманды. Яшчэ чатыры каманды, якія заналі месцы з 2-га па 6-е згуляюць чвэрфіналы паміж сабой.

#### Група

#### Мэдальны раўнд

:¹ — матч завершыўся ў дадатковы час

#### Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Сынхроннае плаваньне на летніх Алімпійскіх гульнях 2024 году

**Спаборніцтвы па [[сынхроннае плаваньне|сынхронным плаваньні]] на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіліся з 5 па 10 жніўня ў Парыскім водным цэнтры. У адрозьненьне ад папярэдніх летніх Алімпійскіх гульняў, колькасьць плыўчыхаў, якія бралі ўдзел, скарацілася з 104 да 96 чалавек. Былі разыграныя 2 камплекты мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024
Гістарыяграфія

**Гістарыягра́фія** (ад  'гісторыя' і *γράφω* 'пісаць') — лучнасьць гістарычных дасьледаваньняў, абʼяднаных агульнымі рысамі (нацыянальнымі, тэарэтычнымі, тэматычнымі, храналягічнымі ды іншымі); навуковая дысцыпліна, якая вывучае разьвіцьцё гістарычнай навукі і гістарычнай думкі, характарызуе розныя погляды на гістарычныя зьявы, разглядае працэс удасканаленьня мэтадаў гістарычнага дасьледаваньня.

Як навуковая дысцыпліна вывучае працэс назапашваньня ведаў пра разьвіцьце чалавечага грамадзтва і пераўтварэньня іх у навуку, характарызуе розныя погляды на гістарычныя зьявы, разглядае працэс удасканаленьня мэтадаў гістарычнага дасьледаваньня. Улучае ў сябе вывучэньне арганізацыі гістарычнай навукі, дасьледніцкую праблематыку, тэарэтычную базу дасьледаваньняў, выяўленьне ўпылву палітычнай сытуацыі на канцэптуальную пазыцыю навукоўца.

## Крыніцы

## Літаратура
* 

Катэгорыя:Гістарыяграфія
Этнонім

**Этно́нім** (ад  'этнас' і  'імя, назва') — назва нацыі, народу, народнасьці, племені ды іншых этнічных супольнасьцяў. Часта абумоўлівае адпаведную назву дзяржавы або нацыянальна-тэрытарыяльнага ўтварэньня.

Адрозьніваюць макраэтнонімы (пазначаюць вялікія этнічныя супольнасьці) і мікраэтнонімы (пазначаюць малыя этнічныя супольнасьці); эндаэтнонімы (саманазвы, якія прысвойваюць сабе выхадцы з народа або этнічнай супольнасьці) і экзаэтнонімы (назвы, якімі яны называюцца ў навуковай літаратуры або ў навакольным асяродзьдзі).

## Крыніцы

## Літаратура
* 

Катэгорыя:Мовазнаўства
Катэгорыя:Анамастыка
Катэгорыя:Імёны
Гольф на летніх Алімпійскіх гульнях 2024 году

**Турнір па [[гольф]]е на [[Летнія Алімпійскія гульні 2024 году|летніх Алімпійскіх гульнях 2024 году]]** ладзіўся з 1 па 10 жніўня на палях для гольфу Лё-Гольф-Насьяналь у грамадзе Гюянкур. Фармат кваліфікацыі застаўся такім жа, як і на папярэдніх летніх Алімпійскіх гульнях. Агулам у турніры бралі ўдзел 120 спартоўцаў ці па 60 гальфістаў і гальфістак. Мужчыны пачалі 1 жніўня, а жанчыны свае выступы запачаткавалі на шэсьць дзён пазьней. Былі разыграныя 2 камплекты мэдалёў.

## Узнагароды

## Крыніцы

## Вонкавыя спасылкі
* Афіцыйны сайт

Катэгорыя:Летнія Алімпійскія гульні 2024 году
2024